*Proiect*

H O T Ă R Î R E nr.\_\_\_\_\_

din \_\_\_\_\_\_\_\_\_\_\_\_\_\_\_\_\_\_\_

**cu privire la reprezentarea statului în societăţile comerciale**

**cu capital public sau public-privat**

În temeiul art.12 lit. d) și lit. e) din Legea nr.121-XVI din 5 mai 2007 privind administrarea şi deetatizarea proprietăţii publice (Monitorul Oficial al Republicii Moldova, 2007, nr.90-93, art.401), cu modificările şi completările ulterioare, Codului Civil al Republicii Moldova nr.1107-XV din 06 iunie 2002 (Monitorul Oficial al Republicii Moldova, 2002, nr.82-86, art.661), cu modificările şi completările ulterioare, [Legii nr.1134-XIII din 2 aprilie 1997](file:///C:\Users\Operator\AppData\Local\Microsoft\Windows\Temporary%20Internet%20Files\Content.Outlook\4X7M53Q0\TEXT=LPLP199704021134) privind societăţile pe acţiuni (republicată în Monitorul Oficial al Republicii Moldova, 2008, nr.1-4, art.1), cu modificările şi completările ulterioare, [Legii nr.158-XVI din 4 iulie 2008](file:///C:\Users\Operator\AppData\Local\Microsoft\Windows\Temporary%20Internet%20Files\Content.Outlook\4X7M53Q0\TEXT=LPLP20080704158) cu privire la funcţia publică şi statutul funcţionarului public (Monitorul Oficial al Republicii Moldova, 2008, nr.230-232, art.840), cu modificările şi completările ulterioare, în scopul eficientizării reprezentării statului în societăţile comerciale cu capital public sau public-privat, Guvernul HOTĂRĂŞTE:

1. Se aprobă Regulamentul cu privire la reprezentarea statului în societăţile comerciale cu capital public sau public-privat, conform anexei nr.1.
2. Se aprobă Regulamentul-model al consiliului societății pe acțiuni cu capital public sau majoritar public, conform anexei nr.2.
3. Se aprobă Regulamentul-model al comisiei de cenzori a societății pe acțiuni cu capital public sau majoritar public, conform anexei nr.3.
4. Autoritățile administrației publice centrale vor asigura aprobarea regulamentelor specificate în pct.2 și pct.3 în cadrul adunărilor generale ale acționarilor societăților pe acțiuni cu capital integral sau majoritar de stat.
5. Se recomandă autorităților administrației publice locale promovarea regulamentelor specificate în pct.2 și pct.3 în cadrul adunărilor generale ale acționarilor societăților pe acțiuni cu capital integral sau majoritar al unității administrative-teritoriale.
6. Se abrogă Hotărîrea Guvernului nr.1053 din 11.11.2010 pentru aprobarea Regulamentului cu privire la reprezentarea statului în societățile comerciale (Monitorul Oficial al Republicii Moldova, 2010, nr.226, art.1166).

**PRIM-MINISTRU Pavel FILIP**

**Contrasemnează:**

**Viceprim-ministru,**

**ministrul economiei Octavian CALMÎC**

Anexa nr.1

la Hotărîrea Guvernului

nr. din \_\_\_\_\_\_\_\_\_\_\_\_\_\_ 2017

**REGULAMENT**

**cu privire la reprezentarea statului** **în societăţile comerciale**

**cu capital public** **sau public-privat**

1. **PRINCIPII GENERALE**
2. Prevederile Regulamentului cu privire la reprezentarea statului în societăţile comerciale cu capital public sau public-privat (în continuare – Regulament) sunt obligatorii pentru autorităţile administraţiei publice centrale (în continuare – autoritate abilitată) și recomandabile pentru autorităţile administraţiei publice locale, care exercită drepturile de acționar și de administrare a proprietăţii publice în societăţile comerciale cu capital public sau public-privat (în continuare – societate comercială).
3. Prezentul Regulament stabilește criteriile de selectare a membrilor consiliilor societăților comerciale cu capital public sau public-privat, a comisiilor de cenzori și a reprezentanților statului, atribuțiile și răspunderea acestora pentru prejudiciile cauzate societății comerciale, rezultate din îndeplinirea deciziilor adoptate de ei, modul de stabilire a remunerării muncii lor, precum și împuternicirile reprezentantului statului, modul de desemnare/revocare a acestuia și criteriile de apreciere a exercitării atribuţiilor încredințate lui.
4. Reprezentarea intereselor statului în societatea comercială se realizează prin:

1) desemnarea unei persoane în calitate de reprezentant al statului în societatea comercială, în temeiul unui act administrativ emis de conducătorul autorităţii abilitate respective; sau

2) alegerea, în modul corespunzător, a unei persoane în calitate de membru al consiliului sau comisiei de cenzori a societăţii comerciale, în temeiul hotărîrii adunării generale a acţionarilor/asociaţilor societăţii respective, în baza propunerii conducătorului autorităţii abilitate.

1. Persoana ce reprezintă interesele statului în cadrul consiliului societăţii comerciale sau a comisiei de cenzori activează în corespundere cu [Legea [nr.1134-XIII din 2 aprilie 1997](file:///C:\Users\admin\Desktop\Modificari_acte\2016\Reprezentarea%20statului\TEXT=LPLP199704021134) privind societăţile pe acţiuni](file:///C:\Users\Operator\AppData\Local\Microsoft\Windows\Temporary%20Internet%20Files\Content.Outlook\4X7M53Q0\TEXT=LPLP199704021134), [Legea [nr.135-XVI din 14 iunie 2007](file:///C:\Users\admin\Desktop\Modificari_acte\2016\Reprezentarea%20statului\TEXT=LPLP20070614135) privind societăţile cu răspundere limitată](file:///C:\Users\Operator\AppData\Local\Microsoft\Windows\Temporary%20Internet%20Files\Content.Outlook\4X7M53Q0\TEXT=LPLP20070614135), statutul societăţii comerciale, regulamentul consiliului sau regulamentul comisiei de cenzori/cenzorului, aprobate de adunarea generală a acţionarilor/asociaților, reprezintă şi apără drepturile şi interesele legale ale statului și asigură respectarea drepturilor legale a acționari în societatea comercială respectivă.
2. **CERINȚE FAȚĂ DE PERSOANELE CE REPREZINTĂ INTERESELE STATULUI ÎN SOCIETĂŢILE COMERCIALE**
3. Pentru calitatea de membru al consiliului societății comerciale sau de reprezentant al statului sunt selectați funcționari publici cu o vechime totală de muncă de cel puțin trei ani și care:
4. au susținut testul de evaluare organizat de autoritatea abilitată și sunt incluși în lista persoanelor care sunt în drept să reprezinte interesele statului, aprobată de autoritatea abilitată conform anexei nr.2 la prezentul Regulament;
5. nu cad sub incompatibilităţile şi restricţiile prevăzute în [Legea nr.133 din 17 iunie 2016](file:///C:\Users\Operator\AppData\Local\Microsoft\Windows\Temporary%20Internet%20Files\Content.Outlook\4X7M53Q0\TEXT=LPLP2008021516) privind declararea averii și a intereselor personale, Legea nr.199 din 16.07.2010 cu privire la statutul persoanelor cu funcții de demnitate public, Legea nr.80 din 07 mai 2010 cu privire la statutul personalului din cabinetul persoanelor cu funcţii de demnitate public, Legea nr.1134-XIII din 02.04.1997 privind societăţile pe acţiuni, precum şi în Legea nr.135-XVI din 14.06.2007 privind societăţile cu răspundere limitată;
6. nu au un interes patrimonial în societatea comercială respectivă;
7. nu au fost condamnați, prin hotărîre definitivă și irevocabilă a instanței de judecată, pentru infracțiuni în privința patrimoniului statului sau infracțiuni de corupție.
8. În sensul prezentului Regulament, este recunoscută drept persoană cu interes patrimonial într-o societate comercială:

1) acţionarul/asociatul care deţine de sine stătător sau împreună cu persoanele sale afiliate mai mult de 5% din acţiunile cu drept de vot/părţi sociale ale societăţii sau ale societăţii afiliate acesteia, sau ale unei societăţi concurente, potrivit principalelor genuri de activitate;

2) persoana ai cărei soţ/soţie, rude, afini de până la gradul trei sunt membri ai consiliului sau ai organului executiv ori ai comisiei de cenzori, sau ocupă posturi de directori a societăţilor afiliate societății comerciale în cauză.

1. Pentru calitatea de membru al comisiei de cenzori sunt selectaţi funcţionari publici care corespund cerințelor stabilite în pct.5 și au studii în economie, finanţe sau sunt calificați în contabilitate.
2. Funcționarul public ce urmează a fi desemnat/promovat în calitate de persoană ce va reprezenta interesele statului are obligația să declare pe propria răspundere, că corespunde cerinţelor stabilite în pct.5, după caz, în pct.7 din prezentul Regulament, conform anexei nr.1 la Regulament.
3. În cazul în care, în procesul îndeplinirii obligaţiilor, statutul persoanei ce reprezentă interesele statului s-a modificat și nu corespunde cerințelor stabilite în pct.5 din prezentul Regulament, aceasta este obligată, în termen de 5 zile lucrătoare, să înainteze președintelui consiliului/comisiei de cenzori/autorității abilitate o cerere privind revocarea sa din funcția deținută de membru al consiliului societății/comisiei de cenzori/reprezentant al statului.
4. Unul şi acelaşi funcţionar public poate fi membru concomitent în cel mult 5 consilii ale societăţilor comerciale şi poate fi desemnat în calitate de reprezentant al statului doar într-o singură societate comercială.
5. Reprezentantul statului poate fi ales, în modul corespunzător, în calitate de membru al consiliului societăţii comerciale respective.
6. Modul de evaluare a funcționarilor publici care pot fi desemnați/ promovați în calitate de persoane ce vor reprezenta interesele statului în societatea comercială, se va efectua conform Instrucțiunii-model, anexa nr.2 la prezentul Regulament.
7. **RĂSPUNDEREA PERSOANELOR CE REPREZENTĂ INTERESELE STATULUI ÎN SOCIETĂŢILE COMERCIALE**
8. Persoana ce reprezintă interesele statului în societatea comercială, în conformitate cu legislaţia muncii, civilă, contravenţională, penală răspunde pentru prejudiciile cauzate societăţii comerciale, rezultate din îndeplinirea deciziilor adoptate de ea cu abateri de la legislaţie şi statutul societăţii.
9. Persoana ce reprezintă interesele statului este eliberată de răspundere patrimonială sau de altă răspundere pentru adoptarea deciziilor care au cauzat prejudicii societăţii comerciale, în cazul în care acesta:

1) a votat împotriva adoptării unei astfel de decizii și în procesul-verbal al şedinţei a fost fixat dezacordul ei sau aceasta a înaintat o opinie separată la procesul-verbal;

2) a votat conform documentelor sau indicaţiilor scrise ale autorităţii abilitate, a căror autenticitate nu a putut fi pusă la îndoială;

1. Persoana ce reprezintă interesele statului nu are dreptul:

1) să exercite prin cumul, în baza contractului de drept civil sau în alte condiţii, orice altă activitate remunerată în societatea comercială respectivă, în afară de cea prevăzută de atribuțiile/împuternicirile sale, specificate în statutul societății comerciale, regulamentul consiliului, regulamentul comisiei de cenzori/ actul administrativ de desemnare;

2) să reprezinte societatea comercială în raporturile cu persoane terţe;

3) să transmită îndeplinirea funcţiilor sale de reprezentare altor persoane;

4) să înainteze reclamaţii şi acţiuni civile în numele societăţii.

1. **SALARIZAREA PERSOANELOR CE REPREZENTĂ**

**INTERESELE STATULUI ÎN SOCIETĂŢILE COMERCIALE**

1. Persoanelor ce reprezintă interesele statului în societățile comerciale beneficiază de indemnizaţii lunare conform [Legii salarizării nr.847-XV din 14 februarie 2002](file:///C:\Users\Operator\AppData\Local\Microsoft\Windows\Temporary%20Internet%20Files\Content.Outlook\4X7M53Q0\TEXT=LPLP200012281432), stabilite de adunarea generală a acționarilor/asociaților, în dependenţă de rezultatele economico-financiare anuale și realizarea indicatorilor de performanța stabiliți societății comerciale respective. În cazul în care reprezentantul statului este ales și în calitate de membru al consiliului societăţii comerciale respective, acesta beneficiază doar de o singură indemnizație lunară.
2. Indemnizația lunară nu se achită în cazul în care societatea comercială își suspendă activitatea sau se află în șomaj tehnic.
3. Achitarea indemnizației lunare se suspendă, în cazul în care persoana ce reprezintă interesele statului se eschivează de la îndeplinirea atribuțiilor stabilite, la decizia:
4. consiliului societății comerciale - pentru membrii consiliului care au lipsit nemotivat la 2 ședințe consecutiv, fapt consemnat în procesele verbale ale ședințelor consiliului;
5. comisiei de cenzori a societății comerciale - pentru membrii comisiei de cenzori, care nu participă la controale și la întocmirea rapoartelor, fapt consemnat în procesul verbal al comisiei de cenzori;
6. autorității abilitate - pentru reprezentantul statului care nu a participat nemotivat la 2 ședințe consecutive ale consiliului societății sau nu a prezentat raportul reprezentantului statului în termenul stabilit.
7. Din momentul reluării atribuțiilor și participării la ședințe/controale, persoanelor ce reprezintă interesele statului li se restabilește achitarea indemnizației lunare.
8. Persoanele ce reprezintă interesele statului beneficiază de recompense anuale din profitul net obținut de societatea comercială, în mărimea stabilită de adunarea generală a acționarilor/asociaților acesteia.
9. Mărimea recompensei anuale a organului de conducere respectiv se stabilește în creștere/descreștere față de recompensa aprobată de adunarea generală a acționarilor/asociaților societății comerciale în anul precedent celui gestionar, direct proporțională creșterii/descreșterii profitului net al anului de gestiune față de cel precedent, dar nu poate depăşi 5 la sută din mărimea profitului net anual obţinut de societate comercială respectivă.

**V. ÎMPUTERNICIRILE REPREZENTANTULUI STATULUI**

1. Reprezentantul statului (în continuare – Reprezentantul), acționează în numele autorităţii abilitate, reprezintă şi apără drepturile şi interesele legale ale statului într-o societate comercială cu capital public sau public privat.
2. Reprezentantul îşi exercită funcţiile în temeiul actului administrativ emis de autoritatea abilitată, pe un termen determinat, dar nu mai mare de patru ani.
3. Conducătorul autorității abilitate nu poate fi desemnat în calitate de Reprezentant.
4. În cazul în care cota de participare a statului în capitalul social al societăţii comerciale constituie mai puţin de 5%, iar societății i-au fost transmise în administrare bunuri proprietate public ale statului, autoritatea abilitată decide oportunitatea desemnării Reprezentantului în aceasta.
5. Reprezentantul, în baza procurii primite de la autoritatea abilitată, reprezintă statul în cadrul adunării generale a acționarilor/asociaților societăţii comerciale și votează cu întreg pachetul de acţiuni/partea socială al statului pe toate chestiunile incluse în ordinea de zi, în conformitate cu indicațiile semnate de conducătorul autorității abilitate.
6. Principalele atribuţii ale Reprezentantului sunt:
7. controlul asupra mărimii cotei de participare proprietate publică de stat în capitalul social al societăţii comerciale;
8. controlul asupra integrităţii şi folosirii potrivit destinaţiei a bunurilor proprietate de stat, transmise societăţii cu drept de administrare economică;
9. controlul privind limitarea sumei destinate acţiunilor de filantropie (binefacere) şi sponsorizării pentru anul de gestiune în corespundere cu prevederile actelor normative;
10. asigurarea elaborării de către Organul executiv a planului anual de afaceri a societății și prezentarea acestuia organului abilitat;
11. verificarea calculării şi transferării integrale a dividendelor pentru acţiunile (cotele sociale) deţinute de stat în societăţile comerciale;
12. controlul privind respectarea prevederilor legale și contractuale privind salarizarea directorului societății, cu informarea autorității abilitate despre abaterile admise;
13. participarea în cadrul comisiilor de comercializare, casare şi dare în locaţiune a bunurilor societăţii;
14. acordarea, la solicitare, a suportului consultativ privind elaborarea regulamentelor interne ale societății comerciale, planului de afaceri, modificarea şi completarea actelor constitutive.
15. participarea cu vot consultativ la ședințele consiliului societății comerciale, în cazul în care nu este membru al acestuia.
16. Reprezentantul este obligat să coordoneze în scris cu autoritatea abilitată caracterul votării şi proiectele de decizii ale consiliului societății comerciale pe următoarele chestiuni, propuse pentru a fi incluse în ordinea de zi a adunării generale:

1) înaintarea persoanelor în organele de conducere ale societăţii comerciale sau revocarea acestora (eliberarea din funcţie);

2) modificarea capitalului social, a principalelor genuri de activitate ale societăţii comerciale, precum şi operarea modificărilor şi completărilor în actele de constituire a acesteia;

3) iniţierea procedurii de reorganizare, precum şi de dizolvare benevolă a societății comerciale;

4) încheierea tranzacţiilor de proporții şi a tranzacţiilor cu conflict de interese;

5) emisia suplimentară de acţiuni a societății pe acțiuni;

6) alegerea directorului societății comerciale și proiectul contractului de management;

6) emiterea obligaţiunilor;

9) participarea societăţii comerciale prin cote de participare la constituirea altor societăţi, inclusiv afiliate şi mixte.

1. În cazul în care adunarea generală a acţionarilor/asociaților, consiliul societăţii sau organul executiv (directorul/administratorul(ii)) au adoptat o decizie care prejudiciază interesele statului, Reprezentantul este obligat, în termen de 3 zile lucrătoare, din data cunoașterii acestui fapt, să informeze organul abilitat.
2. Reprezentantul este obligat să prezinte semestrial (30 iulie și 31 martie), autorităţii abilitate raportul privind îndeplinirea funcţiilor sale conform anexei nr.3 la prezentul Regulament.
3. Reprezentantul, în cazul în care este membru al consiliului societății comerciale respective, va exercita şi atribuțiile de membru al acestui organ de conducere.
4. În cazul în care Reprezentantul nu poate exercita, temporar (mai mult de două luni consecutiv) atribuțiile sale, el este obligat să anunțe despre acest fapt autoritatea abilitată odată cu survenirea situației respective. În atare situații, autoritatea abilitată este obligată să delege împuternicirile, pe timpul absenței Reprezentantului desemnat, altei persoane.
5. Împuternicirile reprezentantului statului încetează:

1) la expirarea termenului indicat în actul administrativ de delegare a împuternicirilor;

2) la încetarea raporturilor de muncă cu autoritatea abilitată;

3) la revocarea Reprezentantului de către autoritatea abilitată;

4) la reducerea cotei de participare a statului în capitalul social al societății comerciale sub 5%, cu excepția cazurilor în care actul administrativ al autorității abilitate conține alte prevederi;

5) în cazul privatizării integrale a cotei statului din capitalul social al societății comerciale;

6) la inițierea procesului de lichidare/insolvabilitate a societății comerciale.

1. Temei de revocare a Reprezentantului constituie

1) exercitarea neconformă a atribuțiilor încredințate;

2) cererea Reprezentantului de degrevare din funcție;

3) întreruperea relațiilor de muncă cu autoritatea abilitată.

1. Drept criterii de apreciere a exercitării neconforme a atribuțiilor încredințate Reprezentantului sunt:
2. votarea contrar indicațiilor autorității abilitate la chestiunile incluse în ordinea de zi a adunării generale a acționarilor/asociaților;
3. neinformarea, în termenul stabilit la pct.29, a autorității abilitate privind adoptarea unor decizii în cadrul adunării generale a acționarilor/asociaților, ședinței consiliului societății sau organului executiv, care ar putea prejudicia interesele statului, despre care avea obligația să cunoască în virtutea atribuțiilor;
4. necoordonarea în scris cu autoritatea abilitată caracterul votării și proiectele de decizii ale organelor de conducere ale societății comerciale, indicate în pct.28;
5. neprezentarea în termenul stabilit a raportului privind îndeplinirea atribuțiilor sale;
6. obținerea mai puțin de 5 puncte la evaluarea rezultatelor activității, conform anexei nr.2 la prezentul Regulament.
7. În cazul apariției situaților stabilite în pct.34, autoritatea abilitată, în termen de 10 zile lucrătoare:
8. revocă prin act administrativ Reprezentantul și îl informează despre încetarea împuternicirilor acestuia;
9. desemnează altă persoană în calitate de Reprezentant și prezintă actul administrativ societății comerciale;
10. decide referitor la sesizarea organelor competente în privința încălcărilor admise de Reprezentant.

Anexă nr.1

la Regulamentul cu privire la reprezentarea statului

în societăţile comerciale cu capital

public sau public-privat

**Ancheta**

**persoanei ce reprezentă interesele statului în societatea comercială**

**”\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”**

1. Numele şi prenumele \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Funcţia deţinută și autoritatea pe care o reprezintă\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Vechimea totală de muncă / în serviciul public (ani) \_\_\_\_\_\_\_\_\_\_\_\_ / \_\_\_\_\_\_\_\_\_\_\_\_

4. Denumirea societăților comerciale și întreprinderilor de stat în care este ales/desemnat în organele de conducere / reprezentant al statului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Subsemnatul, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, îmi exprim acordul de a reprezenta interesele statului în S.C.”\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” și declar pe propria răspundere că, interdicţiile prevăzute în pct.5 (după caz în pct.7) din Regulamentul cu privire la reprezentarea statului în societăţile comerciale cu capital public sau public-privat, aprobat prin Hotărîrea Guvernului nr.\_\_\_\_\_ din \_\_\_\_\_\_\_\_ 20\_\_\_ nu îmi sunt aplicabile, precum și că informaţiile furnizate sunt complete și corecte.

”\_\_\_”\_\_\_\_\_\_\_\_ 20\_\_\_ \_\_\_\_\_\_\_\_\_\_\_\_\_\_\_\_\_\_

(semnătura)

Anexă nr.2

la Regulamentul cu privire la reprezentarea statului

în societăţile comerciale cu capital

public sau public-privat

Aprobat:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(semnătura conducătorul autorității abilitate)

„\_\_\_\_” \_\_\_\_\_\_\_\_\_\_\_\_ 20\_\_

**INSTRUCȚIUNE – Model**

**cu privire la modul de evaluare a funcționarilor publici care vor fi desemnați/ promovați în calitate de persoane ce reprezentă interesele statului în societăţile comerciale cu capital public sau public-privat**

1. Instrucţiunea cu privire la modul de evaluare a funcționarilor publici care vor fi desemnați/promovați în calitate de persoane ce reprezentă interesele statului în societăţilecomerciale cu capital public sau public-privat (în continuare - Instrucţiune) reglementează modul şi criteriile de evaluare a funcționarului public în calitate de reprezentant al statului și/sau membru al consiliului sau a comisiei de cenzori a societăţii comerciale cu capital public sau public-privat (în continuare - societate comercială).
2. În scopul organizării evaluării nivelului de cunoștințe pentru selectarea funcționarilor publici care vor fi în drept să reprezinte interesele statului în societățile comerciale, precum și evaluarea activității reprezentantului statului, autoritatea abilitată va institui, prin act administrativ, Comisia de evaluare a calificării funcționarilor publici în calitate de persoane ce reprezentă interesele statului în societăţile comerciale cu capital public sau public-privat (în continuare – Comisia), în componenţa căreia se includ doi reprezentanţi ai Agenţiei Proprietăţii Publice şi reprezentanți ai autorităţii abilitate.
3. Activitatea Comisiei va fi asigurată de preşedintele şi secretarul Comisiei, numiţi prin actul administrativ privind instituirea Comisiei.
4. Şedinţa Comisiei este deliberativă dacă la ea participă cel puțin 2/3 din membri.
5. Atribuțiile Comisiei:
6. întocmirea listei persoanelor pentru evaluarea calificării necesare pentru reprezentarea intereselor statului, în corespundere cu criteriile stabilite în pct.7;
7. perfectarea bibliografiei, elaborarea întrebărilor pentru interviu şi asigurarea confidenţialității acestora;
8. stabilirea locului, datei şi orei desfăşurării interviului;
9. evaluarea funcţionarilor publici conform criteriilor stabilite în pct.10 din prezenta Instrucțiune;
10. aprecierea rezultatelor obținute de fiecare participant;
11. perfectarea listei persoanelor care sunt în drept să reprezinte interesele statului în societăţile comerciale și prezentarea acesteia conducerii autorității abilitate spre aprobare;
12. evaluarea funcționarilor publici desemnați în calitate de reprezentant al statului conform criteriilor stabilite în pct.17 din prezenta Instrucțiune.
13. Şedinţele Comisiei se consemnează în procese-verbale, care se semnează de toţi membrii Comisiei prezenți la şedinţă și se păstrează la secretarul Comisiei.
14. În lista persoanelor pentru evaluarea calificării necesare pentru reprezentarea intereselor statului se includ funcţionari publici cu o vechime totală în muncă de cel puţin trei ani și care:
15. au înaintat cereri prin care solicită să fie supuși evaluării;
16. nu sunt în situații de incompatibilitate cu prevederile Legii nr.199 din 16 iulie 2010 cu privire la statutul persoanelor cu funcții de demnitate publică și Legii nr. 80 din 07 mai 2010 cu privire la statutul personalului din cabinetul persoanelor cu funcţii de demnitate public;
17. nu au fost condamnați, prin hotărîre definitivă și irevocabilă a instanței de judecată, pentru infracțiuni în privința patrimoniului sau infracțiuni de corupție;
18. au obţinut calificativul de evaluare cel puţin – ”bine” în rezultatul evaluării performanţelor anuale;
19. nu au întrerupt raporturile de serviciu cu autoritatea abilitată;
20. nu au sancţiuni disciplinare nestinse, în condiţiile legii;
21. nu au fost revocaţi din funcția de reprezentare a intereselor statului, în legătură cu exercitarea neconformă a atribuţiilor încredinţate.
22. Comisia va informa funcționarii publici neadmişi la evaluare și motivul respingerii cererii.
23. Secretarul Comisiei va informa funcționarii publici incluși în lista persoanelor pentru evaluarea calificării necesare pentru reprezentarea intereselor statului cu privire la data, ora și locul desfășurării interviului, cu cel puțin 3 zile lucrătoare înainte de data stabilită.
24. Comisia va evalua nivelul de cunoștințe a persoanelor incluse în lista pentru evaluarea calificării necesare pentru reprezentarea intereselor statului în societățile comerciale, conform următoarelor criterii:
25. cunoştinţe în domeniul legislaţiei administrării corporative;
26. calificativul de evaluare a performanțelor profesionalele.
27. Prin cunoștințe în domeniul legislaţiei administrării corporative se subînțelege cunoașterea prevederilor legislației, în special privind:

* societățile pe acţiuni;
* societățile cu răspundere limitată;
* administrarea și deetatizarea proprietății publice;
* antreprenoriat şi întreprinderi;
* bazele contabilității;
* darea în locaţiune a activelor neutilizate;
* casarea bunurilor uzate, raportate la mijloacele fixe;
* determinarea şi comercializarea activelor neutilizate ale întreprinderilor;
* salarizarea angajaţilor din unităţile cu autonomie financiară, etc.;

1. Pentru evaluarea calificării necesare pentru reprezentarea intereselor statului în societățile comerciale se utilizează următoarea grilă de evaluare:

|  |  |  |  |
| --- | --- | --- | --- |
| Criteriul | Punctaj | Ponderea | Rezultatul final |
| * 1. Cunoştinţe în domeniul legislaţiei administrării corporative | X1  (de la 1-10) | 70% | Y1=X1\*0,7 |
| * 1. Calificativul de evaluare a performanțelor profesionalele | X3  ”foarte bine”- 10  ”bine” - 9 | 30% | Y2=X2\*0,3 |
| **Total** |  | 100% | Y=Y1+Y2 |

Notă: Aprecierea punctajului la criteriul 1 se face separat de fiecare membru al Comisiei şi se consemnează în procesul-verbal. Punctajul final este media aritmetică a punctelor acordate de membrii comisiei. La evaluarea membrilor Comisiei, punctajul final este media aritmetică a punctelor acordate de ceilalți membri.

1. Comisia va aprecia rezultatele obținute de fiecare participant.
2. Persoanele, care au obținut un rezultat final mai mare de ”cinci” vor fi incluși în Lista persoanelor care sunt în drept să reprezinte interesele statului în societăţile comerciale, întocmită în ordinea descreșterii rezultatului evaluării. Lista persoanelor care sunt în drept să reprezinte interesele statului în societăţile comerciale se actualizează anual.
3. Desemnarea persoanelor în calitate de reprezentant al statului sau promovarea în calitate de membri ai consiliului/comisiei de cenzori a societăților comerciale, se va efectua după aprobarea de către conducătorul autorității abilitate a Listei persoanelor care sunt în drept să reprezinte interesele statului în societăţile comerciale.
4. Lista persoanelor promovate în calitate de membru al consiliului/comisiei de cenzori sau reprezentant al statului a societăților comerciale se va face publică prin plasare pe pagina web a autorității abilitate respective și a Agenției Proprietății Publice.
5. Anual, pînă la 20 aprilie, în baza Raportului reprezentantului statului și informației solicitate de la societatea pe acțiuni respectivă, Comisia va evalua activitatea acestuia, utilizând următoarea grilă de evaluare:

|  |  |
| --- | --- |
| Criterii de evaluare | Punctaj |
| 1. Participarea la ședințele consiliului societății comerciale*(rata participării mai mare sau egală cu 80 % – 3 puncte; în intervalul 80% și 50 % – 2 puncte; mai mică sau egală cu 50*%*– 1 punct)*; |  |
| 3. Controlul privind limitarea sumei destinate acţiunilor de filantropie (binefacere) şi sponsorizării pentru anul de gestiune în corespundere cu prevederile actelor normative *(suma mai mică decât pragul stabilit – 3 puncte, suma mai mare decât pragul stabilit în limita a 5% – 1 punct, suma depășește cu 5% pragul stabilit – 0 puncte )*; |  |
| 4. Verificarea calculării şi transferării integrale a dividendelor pentru acţiunile (cotele sociale) deţinute de stat în societăţile comerciale *(termenul respectat și suma dividendelor integral transferată – 3 puncte, termenul nerespectat – 1 punct)*; |  |
| 5. Participarea în cadrul comisiilor de comercializare, casare şi dare în locaţiune a bunurilor societăţii *(rata participării mai mare de 80 % – 3 puncte; în intervalul 80% și 50 % – 2 puncte; mai mică sau egală de 50% – 1 punct)*. |  |
| Total puncte obținute: |  |

Notă: Aprecierea punctajului se face separat de fiecare membru al Comisiei şi se consemnează în procesul-verbal. Punctajul final este media aritmetică a punctelor acordate de membrii comisiei. La evaluarea membrilor Comisiei, punctajul final este media aritmetică a punctelor acordate de ceilalți membri.

Criterii de calificare a activității Reprezentantului statului:

* de la 15 pînă la 12 puncte inclusiv - activitatea este conformă atribuțiilor stabilite;
* de la 12 pînă la 5 puncte, inclusiv - activitatea este satisfăcătoare;
* mai puțin de 5 puncte, - activitate neconformă.

1. În cazul în care activitatea reprezentantului statului va fi calificată ca neconformă, Comisia va înainta propuneri autorității abilitate de revocare a acestuia.

Anexa nr.3

la Regulamentul cu privire la reprezentarea statului

în societăţile comerciale cu capital

public sau public-privat

**Raportul**

**reprezentantului statului**

**în S.C” \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”**

(denumirea S.A.)

din \_\_\_\_\_\_\_\_\_\_\_\_\_\_ 20\_\_

1. Reprezentantul statului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(numele, prenumele)

numit prin ordinul nr.\_\_\_\_ din\_\_\_\_\_\_\_\_\_20\_\_.

1. Componența consiliului societății comerciale, ales la adunarea generală a acționarilor/asociaților din ”\_\_\_\_” \_\_\_\_\_\_\_\_\_\_20\_\_ pe un termen de \_\_\_\_\_ ani:

Președintele: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(numele, prenumele, datele de contact)

Membrii: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(numele, prenumele, datele de contact)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Date privind societatea comercială:

|  |  |  |
| --- | --- | --- |
| 1. | Numele prenumele directorului, tel, fax, email |  |
| 2. | Genurile principale de activitate |  |
| 3. | Capitalului social, lei |  |
| 4. | Numărul de acțiuni simple nominative, unități |  |
| 5. | Prețul nominal al unei acțiuni simple nominative, lei |  |
| 6. | Numărul de acțiuni preferențiale, unități |  |
| 7. | Prețul nominal al unei acțiuni preferențiale, lei |  |
| 8. | Numărul de acțiuni de tezaur, unități |  |
| 9. | Numărul acționarilor/asociaților |  |
| 10. | Societatea de registru, sediul, tel. |  |
| 11. | Numărul locurilor de muncă conform statului de personal |  |
| 12. | Numărul angajaților |  |
| 13. | Salariul mediu lunar, lei |  |

Notă. Rândurile cu numerele 4-8 se completează pentru societățile pe acțiuni.

1. Indicatorii economico-financiare a activității societății comerciale pentru semestrul \_\_\_\_:

|  |  |  |  |  |  |
| --- | --- | --- | --- | --- | --- |
| **Nr.**  **d/o** | **Indicatori de performanță și control** | **Unitate de măsură** | **Realizat în perioada de raportare a anului precedent** | **Planificat pentru anul perioada de raportare** | **Realizat pentru perioada de raportare** |
|  |  |  |  |  |  |
| 1. | Capitalul propriu | *mii lei* |  |  |  |
| 2. | 1. Venitul din vînzări | *mii lei* |  |  |  |
| 3. | 1. Costul vînzărilor | *mii lei* |  |  |  |
| 4. | 1. Total cheltuieli, inclusiv: 2. - cheltuieli administrative, 3. - cheltuieli de distribuire,  * alte cheltuieli din activitatea operațională * cheltuieli privind impozitul pe venit. | *mii lei* |  |  |  |
| 5. | Profitul brut/pierderea brută | mii lei |  |  |  |
| 6. | Profitul net/pierderea netă | mii lei |  |  |  |
| 7. | Profitul net raportat la o acțiune | lei |  |  |  |
| 8. | Creanțe, total | mii lei |  |  |  |
| 9. | Datorii, total, inclusiv:  - credite bancare pe termen lung/scurt;  - împrumuturi pe termen lung/scurt | *mii lei* |  |  |  |
| 10. | Achitările impozitelor și taxelor în bugetul public național | *mii lei* |  |  |  |
| 11. | Rata de finanțare a activelor curente ((AC-DTS)/AC), *indicator optim>50%* | % |  |  |  |
| 12. | Rata solvabilităţii generale (TP/TD), *indicator optim >1* | % |  |  |  |
| 13. | Rata stabilităţii financiare ((CP+DTL)/TP),  *indicator optim >60%* | % |  |  |  |
| 14. | Rata autonomiei financiare (CP/CP+DTL), *indicator optim ≥ 33%* | % |  |  |  |
| 15. | Rata solvabilității patrimoniale (CP/TD), *indicator optim>50%* | % |  |  |  |
| 16. | Lichiditatea curentă (TAC/TDC), *indicator optim între 2,0 și 2,5* |  |  |  |  |

Notă: TP –total pasiv; TD– total datorii; CP- capitalul propriu; DTL – datorii pe termen lung; AC – active curente; TAC- total active circulante, DTS – datorii pe termen scurt; TDC – total datorii curente.

1. Informația referitorla structura acționarilor/asociaților societății (în %):

statul (autoritatea, care exercită dreptul de acționar) - \_\_\_\_\_\_ unități \_\_\_\_%

persoanele juridice (denumirea) - \_\_\_\_\_ unități \_\_\_\_\_%

numărul de persoane fizice ce dețin mai mult de 5% din acțiuni \_\_\_\_.

1. Informația privind participarea în capitalul social al altor societăți:

|  |  |  |  |  |  |  |
| --- | --- | --- | --- | --- | --- | --- |
| Nr. d/o | Denumirea societății comerciale, Cod IDNO,  adresa | Capitalul social,  lei | Cota deținută | | Profitul net al anului precedent celui gestionar, lei | Dividende primite,  lei |
| lei | % |
| 1. |  |  |  |  |  |  |
| 2. |  |  |  |  |  |  |

1. Suprafața totală a bunurilor imobile aflate în proprietatea societății \_\_\_\_ m2.
2. Suprafața terenului aflat în folosința \_\_\_\_\_\_\_\_ha, proprietarul terenului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_nr. cadastral \_\_\_\_\_\_\_\_\_\_\_\_\_\_\_\_\_\_.
3. Bunurile primite în administrare economică:
4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ mii lei;

( denumirea) (valoarea contabilă)

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ mii lei;
2. .....
3. Suprafața bunurilor imobile (încăperi neutilizate/terenuri) date în locațiune/comodat \_\_\_\_\_\_ m2 și venitul obținut din darea în locațiune a bunurilor imobile \_\_\_\_\_\_\_ mii lei.
4. Informația referitor la comercializarea activelor neutilizate:

|  |  |  |  |  |  |
| --- | --- | --- | --- | --- | --- |
| Denumirea activului | Valoarea contabilă, lei | Valoarea de piață, lei | Prețul de expunere,  lei | Prețul de vânzare,  lei | Nr și data contractului de vînzare |
| 1. |  |  |  |  |  |
| 2….. |  |  |  |  |  |
| Total |  |  |  |  |  |

1. Informația referitor la investițiile efectuate, inclusiv în:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ mii lei;

(destinația investițiilor, sursa de finanțare)

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_* mii lei.

1. Informația referitor la repartizarea profitului net (anual/pe parcursul anului), inclusiv pentru:

formarea capitalului de rezervă \_\_\_\_\_\_\_\_\_ mii lei, \_\_\_\_ %

acoperirea pierderilor anilor precedenți\_\_\_\_\_ mii lei \_\_\_\_ %

formarea rezervei pentru dezvoltarea producției \_\_\_\_\_\_\_\_\_ mii lei, \_\_\_\_ %

formarea fondului de consum \_\_\_\_\_\_\_\_\_\_ mii lei, \_\_\_\_ %

plata dividendelor \_\_\_\_\_\_\_\_\_\_ mii lei, \_\_\_\_ %, data transferării în bugetul de stat \_\_\_\_\_\_\_\_ 20\_\_\_

plata recompenselor membrilor organelor de conducere \_\_\_\_\_\_\_\_ mii lei, \_\_\_\_ %;

alte scopuri \_\_\_\_\_\_\_\_ mii lei, \_\_\_\_% .

1. Informația privind suma utilizată în scopuri filantropice (binefacere) şi sponsorizări pentru anul de gestiune;
2. Informația referitor la utilizarea fondului de dezvoltare:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Lista bunurilor gajate, scopul gajării.
2. Lista bunurilor sechestrate, cu anexarea copiilor de hotărârile privind sechestru.
3. Informația referitor la realizarea indicatorilor stabiliți în planul de afaceri.
4. Informația privind efectuarea auditului situațiilor financiare pentru perioada de gestiune, cu anexarea încheierii auditorului privind situația financiară a societății.
5. Informația privind controalele externe efectuate în cadrul societății comerciale, cu anexarea copiilor de pe actele de control respective.
6. Informația referitor la acțiunile întreprinse de către organele de conducere ale societății în vederea înlăturării neregularităților identificate în rezultatul controalelor, în cazul existenței acestora.
7. Informația privind modificarea capitalului social al societății (după caz):
8. majorarea capitalului social (temeiul, sursa majorării, volumul emisiei de acțiuni, prețul nominal al unei acțiuni);
9. reducerea capitalului social (motivul reducerii).
10. Descrierea problemelor și riscurilor cu care se confruntă societatea, inclusiv riscul incapacității de plată și măsurile ce se impun pentru depășirea situațiilor create.
11. Informația privind respectarea de către societatea pe acțiuni a prevederilor legale ce țin de dezvăluirea informației.
12. Informația referitor la participarea sa la ședințele consiliului societății comerciale.
13. Informația referitor la participarea în cadrul comisiilor de comercializare, casare și dare în locațiune a bunurilor societății.

Semnătura Semnătura Semnătura

reprezentantului contabilului-șef S.C. directorului S.C.

statului \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

Anexa nr. 2

la Hotărîrea Guvernului nr.\_\_\_\_\_\_\_

din \_\_\_\_\_\_\_\_\_\_\_\_\_\_\_ 2016

**APROBAT**

de adunarea generală a acţionarilor

Procesul-verbal din „\_\_\_” \_\_\_\_\_ 20\_\_

**R E G U L A M E N T – M O D E L**

**al consiliului societăţii pe acţiuni**

”\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”

(denumirea societății)

1. **Dispoziții generale**
2. Regulamentul - model al consiliului societății pe acțiuni (în continuare - Regulament) este elaborat în conformitate cu Legea nr.1134-XIII din 02.04.1997 privind societăţile pe acţiuni, alte acte normative ale Republicii Moldova, precum şi în baza statutului societăţii pe acţiuni "\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_" (în continuare - Societate) și este obligatoriu pentru societățile pe acțiuni cu capital integral sau majoritar de stat.
3. Regulamentul stabilește atribuţiile, modul de alegere a consiliului Societăţii, remunerarea activităţii membrilor lui, precum şi responsabilitatea acestora.
4. Consiliul Societăţii este organul colegial de administrare al Societății, care reprezintă interesele acţionarilor în perioada dintre adunările generale şi, în limitele atribuțiilor sale, exercită conducerea generală şi controlul asupra activităţii Societăţii. Consiliul Societăţii este subordonat adunării generale a acționarilor.
5. Consiliul Societăţii asigură executarea hotărîrilor adunării generale a acţionarilor şi activează în numele Societăţii, în limita atribuţiilor stabilite de legislaţie, statutul Societăţii şi de prezentul Regulament.
6. Hotărîrile consiliului Societăţii, adoptate în limita competențelor atribuite, sînt obligatorii pentru persoanele cu funcţii de răspundere ale Societăţii.
7. **Alegerea membrilor consiliului Societății și încetarea**

**împuternicirilor lui**

1. Consiliului Societății se alege de adunarea generală a acționarilor pe un termen de \_\_\_ ani (nu mai mult de 4 ani). Aceleași persoane pot fi realese un număr nelimitat de ori.
2. Componenţa numerică a consiliului Societăţii este de \_\_\_ persoane (nu mai puțin de 5 persoane), conform statutului Societății/hotărîrii adunării generale a acționarilor, în care vor fi incluşi reprezentanţi ai Ministerului Finanţelor, Ministerului Economiei şi/sau ai organului abilitat cu administrarea şi deetatizarea proprietăţii publice.
3. Membru al consiliului poate fi și acționarul Societății sau o altă persoană fizică care îl reprezintă. Salariații Societății pot fi aleși în consiliul Societăţii, dar nu pot constitui majoritatea, cu exepția cînd aceștea sunt și acționari.
4. Membru al consiliului Societăţii nu poate fi persoana care:
5. este declarată incapabilă sau condamnată pentru escrocherie, sustragere de bunuri din avutul proprietarului prin însuşire, delapidare sau abuz de serviciu, înşelăciune sau abuz de încredere, fals, depoziţie mincinoasă dare sau luare de mită, precum şi pentru alte infracţiuni prevăzute de legislaţie dar care nu şi-au ispăşit definitiv pedeapsa. Persoanele deja alese vor fi revocate din funcție;
6. este membru a cinci consilii ale altor societăți pe acțiuni;
7. este membru al organului executiv al Societăţii sau reprezentant al organizaţiei gestionare a Societăţii;
8. este membru al comisiei de cenzori a Societăţii;
9. precum şi altă persoană a cărei calitate de membru al consiliului Societăţii este limitată de Legea nr.1134-XIII din 02 aprilie 1997 privind societățile pe acțiuni sau de statutul Societăţii.
10. Membrul consiliului este obligat să declare, pe propria răspundere, că el nu cade sub incidenţa restricţiilor prevăzute la pct.9.
11. Membrul consiliului, care reprezintă interesele statului în Societate, este obligat să declare suplimentar, celor prevăzute la pct.9 că, nu are un interes patrimonial în Societate și nu cade sub incompatibilităţile şi restricţiile prevăzute în [Legea nr.133 din 17 iunie 2016](file:///C:\Users\Operator\AppData\Local\Microsoft\Windows\Temporary%20Internet%20Files\Content.Outlook\4X7M53Q0\TEXT=LPLP2008021516) privind declararea averii și a intereselor personale.
12. În sensul prezentului Regulament, este recunoscută drept persoană cu interes patrimonial membrul consiliului:

1) care deţine de sinestătător sau împreună cu persoanele sale afiliate mai mult de 5% din acţiunile cu drept de vot ale Societăţii;

2) ai cărui soț/soție, rude, afini de pînă la gradul trei sunt membri ai consiliului sau ai organului executiv ori ai comisiei de cenzori sau ocupă posturi de directori ai Societăţii.

1. În cazul în care, în procesul îndeplinirii obligaţiilor, statutul membrului consiliului s-a modificat și nu corespunde cerințelor stabilite în pct.9 și pct.11 din prezentul Regulament, acesta este obligat, în termen de 5 zile lucrătoare, să înainteze consiliului Societății o cerere privind revocarea sa din funcția deținută de membru al consiliului.
2. Membrul consiliului ales deja în consiliile a cinci societăţi pe acţiuni îşi pierde de drept funcţia de membru al consiliului Societății şi este obligat să restituie în folosul acesteia, toate sumele primite pentru exercitarea funcţiilor de membru al consiliului.
3. Împuternicirile consiliului Societăţii încetează din ziua:
4. anunţării hotărîrii adunării generale a acţionarilor privind alegerea noii componenţe a consiliului Societății; sau
5. anunţării hotărîrii adunării generale a acţionarilor cu privire la încetarea înainte de termen a împuternicirilor componenţei precedente a consiliului Societăţii, în cazul în care consiliul nu a fost ales prin vot cumulativ; sau
6. nealegerii unei noi componenţe a consiliului societăţii în conformitate cu art.66 alin.(111) din Legea nr.1134-XIII din 02 aprilie 1997 privind societățile pe acțiuni sau expirării termenului stabilit în statutul Societății pentru alegerea consiliului;
7. reducerii componenţei consiliului Societăţii cu mai mult de jumătate, dacă totodată rezerva acestuia a fost epuizată.
8. În cazul în care, statutul Societăţii prevede alegerea (numirea) unei rezerve a consiliului Societății, din care se completează componenţa de bază a consiliului, în cazul retragerii membrilor ei, subrogarea acestora se face în ordinea celui mai mare număr de voturi întrunit la adunarea generală a acționarilor.
9. In cazul în care componenţa consiliului Societăţii ales prin vot cumulativ s-a redus cu mai mult de jumătate faţă de componenţa numerică stabilită în statutul societăţii sau sub limita stabilită pentru întrunirea cvorumului, Societatea este obligată, în termen de 30 de zile, să convoace adunarea generală extraordinară a acţionarilor pentru alegerea unei noi componenţe a consiliului. In cazul în care componenţa consiliului ales prin vot cumulativ se reduce cu cel puţin un membru, o nouă componenţă a consiliului Societăţii se va alege la următoarea adunare generală ordinară anuală a acţionarilor.
10. **Atribuțiile consiliului Societății**
11. Consiliul Societăţii are următoarele atribuţii:
12. decide cu privire la convocarea adunării generale a acţionarilor și aprobă ordinea de zi;
13. aprobă modul de înştiinţare a acţionarilor privind ţinerea adunării generale, dacă statutul prevede astfel sau în temeiul hotărîrii adunării generale;
14. stabilește data întocmirii listei acţionarilor, care au dreptul să participe la adunarea generală a acţionarilor;
15. aprobă lista candidaților pentru alegerea organelor de conducere ale societății, ținându-se cont, în mod obligatoriu, de cererile acţionarilor care deţin cel puţin 5% din acţiunile cu drept de vot ale Societăţii;
16. aprobă valoarea de piaţă a bunurilor care constituie obiectul unei tranzacţii de proporţii;
17. decide cu privire la încheierea tranzacţiilor de proporţii prevăzute la art.83 alin. (1) al Legii nr.1134-XIII din 02 aprilie1997 privind societățile pe acțiuni şi a tranzacţiilor cu conflict de interese ce nu depăşesc 10% din valoarea activelor societăţii conform ultimei situații financiare;
18. confirmă societatea de registru şi stabileşte cuantumul retribuţiei serviciilor lui;
19. aprobă prospectul ofertei publice de valori mobiliare;
20. aprobă darea de seamă asupra rezultatelor emisiunii şi modifică în legătură cu aceasta statutul Societăţii;
21. aprobă decizia cu privire la emisiunea obligaţiunilor, cu excepţia obligaţiunilor convertibile, precum şi darea de seamă asupra rezultatelor emisiunii de obligaţiuni;
22. aprobă direcţiile prioritare de dezvoltare (planul de afaceri) ale activității Societăţii, în temeiul hotărîrii adunării generale sau dacă statutul prevede astfel;
23. decide privind asigurarea bazei tehnico-materiale şi formarea programului de producţie prin aplicarea principiului transparenţei în procesul de efectuare a procedurilor de achiziţie de bunuri, lucrări şi servicii destinate acoperirii necesităţilor Societății;
24. aprobă fondul și/sau normativele de retribuţie a muncii salariaților Societății;
25. decide, în cursul perioadei de gestiune, cu privire la repartizarea profitului net, plata dividendelor intermediare, folosirea capitalului de rezervă, precum şi a mijloacelor fondurilor speciale ale societăţii;
26. face, la adunarea generală a acţionarilor, propuneri cu privire la repartizarea profitului net anual, inclusiv plata dividendelor anuale;
27. decide cu privire la înstrăinarea acțiunilor de tezaur prin expunerea lor la vînzare publică;
28. aprobă regulamentul organului executiv al Societății, în temeiul hotărîrii adunării generale sau dacă statutul prevede astfel;
29. selectează prin concurs și numește directorul Societății sau dispune încetarea înainte de termen a împuternicirilor lui, conform prevederilor legislaţiei în vigoare și a statutului Societății;
30. stabilește cuantumul retribuției muncii directorului Societății, remunerației şi compensațiilor, indicatorii de performanță, precum și decide privind tragerea/eliberarea la/de răspundere a directorului Societății, în temeiul hotărîrii adunării generale sau dacă statutul prevede astfel;
31. aprobă dările de seamă trimestriale ale organului executiv al Societății, în temeiul hotărîrii adunării generale sau dacă statutul prevede astfel;
32. aprobă hotărârile privind deschiderea, transformarea sau dizolvarea filialelor şi reprezentanțelor, privind numirea şi eliberarea din funcție a directorilor lor, în temeiul hotărîrii adunării generale sau dacă statutul prevede astfel;
33. aprobă regulamentul cu privire la achiziţia de bunuri, lucrări şi servicii pentru necesitățile Societății;
34. decide referitor la oportunitatea dării în locațiune/arendă/comodat, comercializării activelor neutilizate și casării bunurilor uzate, raportate la mijloacele fixe;
35. numește secretarul consiliului și stabilește indemnizația lunară a acestuia;
36. monitorizează respectarea prevederilor legale ce țin de dezvăluirea informațiilor de către Societate.
37. decide în orice alte probleme prevăzute Legea [nr.1134-XIII din 2 aprilie 1997](file:///C:\Users\admin\Desktop\Modificari_acte\2016\Reprezentarea%20statului\TEXT=LPLP199704021134) privind societățile pe acțiuni şi de statutul societății.
38. Consiliul Societăţii prezintă adunării generale a acţionarilor raportul anual cu privire la activitatea sa şi la funcționarea Societăţii, întocmit în conformitate cu legislaţia privind piaţa de capital, cu statutul Societăţii şi prezentul Regulament, precum şi informaţia privind remunerarea persoanelor cu funcţii de răspundere.
39. Chestiunile ce ţin de competenţa consiliului Societăţii nu pot fi transmise spre examinare organului executiv al Societăţii, cu excepţia cazurilor prevăzute de legislaţia cu privire la societăţile pe acţiuni şi nu pot fi delegate altei persoane. Dacă consiliul Societăţii nu a fost înfiinţat, nu întruneşte cvorumul necesar sau împuternicirile lui au încetat, atribuţiile consiliului, cu excepţia celor de convocare şi de desfăşurare a adunării generale a acţionarilor, sunt exercitate de către adunarea generală a acţionarilor.
40. **Activitatea consiliului Societății**
41. Preşedintele consiliului Societăţii se alege de adunarea generală a acționarilor, dacă statutul nu prevede alegerea acestuia de către consiliul Societăţii. În absenţa preşedintelui consiliului Societăţii atribuţiile acestuia sunt exercitate de vicepreşedintele sau unul dintre membrii consiliului Societăţii.
42. Preşedintele consiliului Societăţii convoacă şedinţele consiliului Societății, încheie contractul individual de muncă cu directorul Societății, conform anexei nr.1 la prezentul Regulament și îndeplineşte alte atribuții prevăzute de prezentul Regulament.
43. Secretarul consiliului Societăţii anunță membrii consiliului și reprezentatntul statului în Societate referitor la data, ora și locul convocării ședinței consiliului Societății și transmite acestora ordinea de zi a ședinței şi materialele respective, cel tîrziu cu 4 zile lucrătoare înainte de ziua şedinţei.
44. Secretarul consiliului Societăţii poate să nu fie membru al consiliului Societăţii. În acest caz, indemnizația lunară a acestuia se stabilește de consiliul societății.
45. Ședințele consiliului Societății pot fi ordinare și extraordinere și tinute cu prezența membrilor săi, prin corespondență sau sub formă mixtă.
46. Ședinţele ordinare ale consiliului Societății se țin nu mai rar de o dată în trimestru. Şedinţele extraordinare ale consiliului societăţii se convoacă pe măsura necesităţilor din iniţiativa preşedintelui, la cererea membrilor consiliului sau acţionarilor care deţin în totalitate cel puţin 5% din acţiunile cu drept de vot ale societăţii, la cererea comisiei de cenzori, precum şi la propunerea organului executiv al Societăţii.
47. La şedinţele consiliului Societăţii au dreptul să participe cu vot consultativ reprezentanţii organului executiv, ai comisiei de cenzori, precum şi alte persoane invitate, dar care nu dispun de drept de vot.
48. Şedinţa consiliului Societăţii este deliberativă dacă la ea participă cel puţin de 2/3 din membrii consiliului. Fiecare membru al consiliului Societăţii deţine un vot. Transmiterea votului de către un membru al consiliului către alt membru sau către terţe persoane nu se admite.
49. Deciziile consiliului Societăţii se adoptă cu o majoritate simplă de voturi a membrilor consiliului prezenţi la şedinţă, cu exepția deciziilor prevăzute la pct.18 lit. f) din prezentul Regulament. În cazul parităţii de voturi, votul preşedintelui consiliului Societăţii este decisiv.
50. Deciziile privind tranzacţiile de proporţii prevăzute la art.83 alin.(l) din Legea nr.1134-XIII din 02.04.1997 privind societăţile pe acţiuni se adoptă în unanimitate de toţi membrii aleşi ai consiliului Societăţii. Deciziile privind încheierea tranzacţiilor cu conflict de interese ce nu depăşesc 10% din valoarea activelor societăţii conform ultimei situaţii financiare, se adoptă prin unanimitate de către toţi membrii consiliului, care nu sunt personae interesate în încheierea tranzacțiilor respective
51. Procesul-verbal al şedinţei consiliului Societăţii se întocmeşte de către secretarul consiliului în termen de 5 zile de la data ţinerii şedinţei, în cel puţin două exemplare, fiecare dintre ele fiind semnat de preşedintele şi secretarul şedinţei, precum şi de un membru al consiliului Societăţii.
52. **Remunerarea muncii membrilor consiliului Societății**
53. Cuantumul retribuţiei muncii membrilor consiliului Societăţii se stabileşte de către adunarea generală a acţionarilor, conform [Legii salarizării nr.847-XV din 14 februarie 2002](file:///C:\Users\Operator\AppData\Local\Microsoft\Windows\Temporary%20Internet%20Files\Content.Outlook\4X7M53Q0\TEXT=LPLP200012281432), în dependenţă de rezultatele economico-financiare anuale și realizarea indicatorilor de performanță stabiliți în planul de afaceri.
54. Îndemnizația lunară membrilor consiliului se anulează în cazul în care Societatea își suspendă activitatea sau este în șomaj tehnic.
55. La decizia membrilor consiliului, achitarea indemnizației lunare se anulează în cazul în care membrul consiliului se eschivează de la îndeplinirea atribuțiilor stabilite sau nu participă nemotivat la 2 ședințe consecutiv și se restabilește achitarea acesteia din momentul reluării atribuțiilor și participării la ședințe.
56. Președintele consiliului va informa organul executiv referitor la suspendarea achitării indemnizației lunare pentru membrul consiliului, și, respectiv, referitor la restabilirea acesteia din momentul reluării atribuțiilor și participării la ședințe.
57. Membrii consiliului Societății beneficiază de recompense anuale din profitului net obținut de Societate, în mărimea stabilită de adunarea generală. Normativele de repartizare a recompensei anuale, pentru fiecare membru al consiliului, se vor aproba în cadrul ședinței acestuia, anterior desfășurării adunării generale a acționarilor. Unul din indicatorii, în baza căruia se stabilește mărimea individuală a recompensei, va fi frecvența participării și nivelului de implicare a membrului la ședințele consiliului și în procesul de elaborare a deciziilor consiliului, pe parcursul anului precedent celui gestionar.

**VI. Responsabilitatea membrilor consiliului Societăţii**

1. Membrii consiliului Societăţii conform legislaţiei în vigoare sunt consideraţi persoane cu funcţii de răspundere ale Societăţii.
2. Membrii consiliului Societăţii poartă răspundere pentru prejudiciul cauzat Societăţii în conformitate cu legislaţia. Membrul consiliului Societăţii este eliberat de răspundere solidară pentru decizia adoptată dacă el a votat contra luării deciziei respective şi la procesul-verbal al şedinţei consiliului este anexată opinia sa separată sau a lipsit de la ședința respectivă.
3. Prezentul Regulament întră în vigoare din momentul aprobării lui de adunarea generală a acţionarilor Societăţii.

Anexa nr. 1

la Regulamentul –Model al consiliului societății pe acțiuni

Coordonat:

\_\_\_\_\_\_\_\_\_\_\_\_\_\_\_\_\_\_\_\_\_

(conducătorul autorității abilitate)

”\_\_\_” \_\_\_\_\_\_\_\_\_\_20\_\_

**CONTRACT - MODEL**

**individual de muncă al directorului**

**S.A.”\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”**

**Nr.**\_\_\_\_\_\_\_\_\_\_\_\_\_\_\_\_ **din “**\_\_\_**”**\_\_\_\_\_\_\_\_\_\_**20­­­\_\_\_\_**

1. **PĂRŢILE CONTRACTANTE**

Societatea comercială ”\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”, IDNO\_\_\_\_\_\_\_\_\_\_\_\_, adresa \_\_\_\_\_\_\_\_\_\_\_\_\_, str.\_\_\_\_\_\_\_\_\_\_\_\_\_, nr.\_\_\_, (în continuare - Societate), în persoana Președintelui consiliului, domnul (na)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, mandatat prin hotărârea adunării generale a acţionarilor/consiliului societății nr.\_\_\_ din \_\_\_\_\_\_\_\_\_\_\_\_\_\_20\_\_, pe de o parte şi

Domnul (na) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ domiciliat(ă) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, codul de identitate \_\_\_\_\_\_\_\_\_\_\_\_\_\_\_\_\_\_, actul de identitate \_\_\_\_\_\_\_\_\_ seria \_\_\_nr.\_\_\_\_\_\_\_\_\_\_eliberat de\_\_\_\_\_ (în continuare - Director), pe de altă parte, au convenit asupra următoarelor.

1. **DISPOZIŢII GENERALE** 
   1. Dl/na \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, desemnat/ă în calitate de Director al S.A. „\_\_\_\_\_\_\_\_\_\_\_\_\_\_\_\_\_\_\_\_\_\_\_\_” îşi asumă obligaţia de a administra eficient societatea pe perioada valabilității prezentului contract.
   2. Directorul primește în administrare bunurile societății, ale cărora componență și valoare sunt reflectate în actul de predare-primire anexat la prezentul Contract, în care sunt reflectate următoarele date:
2. descrierea succintă a societății;
3. lista bunurilor transmise în administrarea și procesul-verbal privind rezultatele inventarierii și listele de inventariere a acestora;
4. direcțiile prioritare aprobate (planul de afaceri) pentru anul curent, inclusiv indicatorii principali ai activității economico-financiare pentru perioada de gestiune;
5. structura organizațională a societății și statul de personal ale societății;
6. descifrarea creanțelor și datoriilor;
7. disponibilul de mijloace bănești (pe cont și în casă);
8. lista contractelor încheiate (în vigoare);
9. informația privind litigiile Întreprinderii.

2.3. Directorul în activitatea sa se subordonează consiliului Societăţii şi adunării generale a acţionarilor, ale căror hotărîri şi decizii, adoptate în conformitate cu legislaţia şi statutul Societății, sunt obligatorii pentru acesta.

2.4. Consiliul Societăţii nu este în drept să intervină în activitatea operativă de conducere a Directorului pe parcursul valabilităţii prezentului contract, în cazurile prevăzute de prezentul contract, statutul societăţii, Legea nr.1134-XIII din 02 aprilie 1997 privind societățile comerciale.

2.5. În perioada lipsei motivate a Directorului (concediu anual, concediu de boală, deplasare etc.) obligaţiile acestuia le exercită persoana, desemnată prin ordinul Directorului.

2.6. Părţile se obligă să-şi desfăşoare activitatea în conformitate cu legislaţia Republicii Moldova, statutul Societăţii şi prezentul contract.

1. **OBLIGAȚIILE ȘI DREPTURILE DIRECTORULUI**
   1. Directorul conduce activitatea curentă a Societății în ordinea stabilită de legislaţia în vigoare, statutul Societăţii şi prezentul contract.
   2. Directorul:
2. asigură elaborarea direcțiilor prioritare ale activității Societății și le prezintă consiliului Societății spre aprobare, dacă statutul nu prevede altfel;
3. asigură întocmirea programului de producție al Societăţii pe baza principiului transparenței procedurilor de achizițiilor și eficienței utilizării surselor financiare și îl prezintă consiliului Societății spre aprobare;
4. asigură elaborarea devizului anual de venituri şi de cheltuieli și îl prezintă consiliului Societății spre aprobare;
5. asigură activitatea eficientă a Societății;
6. selectează, angajează şi concediază personalul salariat;
7. stabileşte salariile de funcție pentru personalul Societăţii, negociază contractul colectiv de muncă și contractele individuale de muncă, în limita fondului anual de retribuire a muncii salariaților şi statului de personal, aprobat de consiliul Societății;
8. asigură elaborarea structurii organizaționale ale Societăţii și o prezintă consiliului Societății spre aprobare;
9. aprobă regulamentele interne de funcționare a Societăţii, cu excepția Regulamentul cu privire la achiziţia de bunuri, lucrări şi servicii pentru necesitățile Societății care ține de competența consiliului Societății;
10. asigură îndeplinirea deciziilor adunării generale a acționarilor şi a consiliului Societăţii;
11. asigura prezentarea, în modul stabilit, a situațiilor financiare şi fiscale, a dărilor de seamă statistice şi a altor tipuri de rapoarte organelor de stat respective;
12. asigură prezentarea, pînă la 20 aprilie a fiecărui an, a copiei de pe raportul auditorului către Ministerul Finanţelor;
13. respectă strict legislația muncii și cea fiscală, asigură transferarea în termen a impozitelor, taxelor, dividendelor si altor plăti în bugetul public național, asigură plata salariilor, în modul şi în termenele stabilite de legislaţie;
14. asigură prezentarea documentelor şi altor informații necesare pentru îndeplinirea în mod corespunzător a atribuțiilor membrilor consiliului Societăţii, comisiei de cenzori și reprezentantului statului;
15. încheie contractul cu societatea de audit confirmată de adunarea generală a acționarilor;
16. întreprinde măsuri pentru prevenirea divulgării secretului comercial şi altor date confidențiale;
17. la expirarea anului de gestiune, dar nu mai târziu de 31 martie al anului următor, prezintă Consiliului:
18. raportul anual cu privire la rezultatele activităţii economico-financiare a Societății pentru anul de gestiune precedent;
19. raportul auditorului;
20. informația privind contractele economice încheiate pentru anul curent.
21. prezintă, pînă la 20 aprilie a fiecărui an, autorității administrației publice centrale, care exercită funcțiile de acționar și de administrare a proprietății publice de stat în Societate (în continuare - autoritate abilitată), raportul anual privind activitatea economico-financiară a Societății și raportul auditorului;
22. asigură plasarea pe pagina web a Societății, a autorității abilitate și a Agenției Proprietății Publice a raportului anual cu privire la rezultatele activităţii economico-financiare a Societății pentru anul de gestiune precedent, informația privind organele de conducere, raportul auditorului și hotărârile adunărilor generale ale acționarilor Societății.
23. acționează, fără procură în numele Societății;
24. reprezintă interesele Societății în relaţiile cu persoanele juridice şi fizice, precum şi cu organele judiciare, acordă atare împuterniciri şi altor salariaţi din întreprindere, conform legislaţiei în vigoare;
25. încheie acte juridice în numele şi pe seama Societăţii, eliberează procuri și deschide conturi în bănci. Actele juridice pentru care, este necesară aprobarea consiliului Societății, le încheie urmare acestor aprobări;
26. realizează procedurile de achiziţie a bunurilor, lucrărilor şi serviciilor pentru necesităţile de producere şi asigurarea bazei tehnico-materiale, conform Regulamentului privind achiziţionarea bunurilor, lucrărilor şi serviciilor, aprobat de consiliul Societății;
27. soluționează toate problemele ce ţin de activitatea Societăţii în conformitate cu legislația Republicii Moldova, statutul Societății şi prezentul contract, cu excepția celor care sunt de competenţa adunării generale a acţionarilor, a consiliului Societăţii și care țin de tranzacţiile de proporții și cele cu conflict de interese;
28. întreprinde măsuri pentru asigurarea integrităţii patrimoniului aflat în proprietatea sau administrarea economică a societății;
29. asigură respectarea prevederilor legale ce țin de dezvăluirea informațiilor de către Societate;
30. beneficiază de toate garanţiile sociale, inclusiv concedii medicale și compensații pentru accidente de muncă, conform normelor muncii.
    1. Directorul este obligat să îndeplinească obiectivele stabilite în direcțiile prioritare ale activității Societății aprobate de adunarea generală a acționarilor sau consiliul societății, dacă statutul nu prevede astfel. În acest scop, Directorul organizează activitatea angajaților în vederea asigurării unei funcţionări stabile şi eficiente a Societăţii, reducerii cheltuielilor operaționale și administrative ale Societăţii, sporirii rentabilităţii, precum și creează condiţii de muncă inofensive pentru salariați.
    2. În perioada valabilității prezentului contract, Directorul are dreptul la achitarea plăților legate de deplasări în interes de serviciu, conform Regulamentului cu privire la delegarea salariaților entităților din Republica Moldova, aprobat prin Hotărîrea Guvernului nr.10 din 05 ianuarie 2012.
    3. Directorul, în baza deciziei consiliului Societăţii, permisului autorităţii abilitate, și acceptul Agenției Proprietății Publice, în cazul în care Societatea este inclusă în Lista bunurilor proprietate de stat supusă privatizării, are dreptul să transmită în locaţiune activele neutilizate, să comercializeze activele neutilizate, să caseze bunurile uzate raportate la mijloacele fixe, să depună în gaj bunurile Societății în conformitate cu prevederile legislaţiei.
    4. Directorul prezintă consiliului Societăţii trimestrial şi anual, informația detaliată privind rezultatele activității economico-financiare a Societății, comparativ cu perioada respectivă a anului precedent, precum și rapoarte asupra rezultatelor activității sale.
    5. Directorul, în cazurile în care trebuie să participe la luarea unei decizii, sau să întreprindă, în îndeplinirea atribuţiilor sale, alte acţiuni ce influențează sau pot influența interesele sale personale (tranzacţie cu conflict de interese), este obligat să informeze imediat Consiliul Societăţii, care va avea competenţa decizională exclusivă, în cazul în care valoarea tranzacţiei nu depăşeşte 10% din valoarea activelor societăţii conform ultimului raport financiar, sau va convoca pe chestiunea în cauză adunarea generală a acţionarilor, în modul stabilit de prezenta lege şi de statutul societăţii.
    6. În cazul în care Directorul va acționa cu încălcarea prevederilor stabilite în pct. 3.7. din prezentul contract, acesta va repara prejudiciile cauzate Societăţii şi va purta răspundere disciplinară, contravențională sau penală, conform prevederilor legislaţiei în vigoare.
31. **REMUNERAREA MUNCII**

4.1. Directorului, în temeiul Hotărîrii Guvernului nr.743 din 11 iunie 2002 cu privire la salarizarea angajaţilor din unităţile cu autonomie financiară, i se stabileşte salariul de funcţie, în mărime de \_\_\_\_\_\_\_\_\_ lei (cuantumul multiplu al salariului tarifar pentru categoria I de calificare a angajaților din unitățile cu autonomie financiară în sumă de \_\_\_\_\_\_\_ lei, cu coeficientul de multiplicare \_\_\_\_\_\_ și coeficientul ramural de complexitate \_\_\_\_\_\_), care se achită din contul mijloacelor societății.

4.2. În cazul în care se va majora salariul tarifar pentru categoria I de calificare, concomitent se va recalcula salariul de funcţie al Directorului.

4.3. Directorului i se stabileşte suplimentar spor pentru vechimea în muncă în cuantum de \_\_\_\_\_% din salariu de funcție.

4.4. Premierea se efectuează trimestrial cu condiţia îndeplinirii criteriilor de evaluare a performanțelor manageriale stabilite în anexa la prezentul contract.

4.5. Cuantumul premiului trimestrial al Directorului este stabilit de către Consiliul societății în coordonare cu autoritatea abilitată.

4.6. La concediul anual, cu durata de \_\_\_\_\_ zile calendaristice, Directorului i se acordă un ajutor material, în mărime ce nu va depăși un salariu de funcție lunar.

4.7. Directorului i se pot stabili premii unice (la datele jubiliare ale societății sau la datele jubiliare ale sale, cu ocazia sărbătorilor profesionale, sărbătorilor stabilite în art.111 din Codul Muncii al Republicii Moldova, nr.154-XV din 28 martie 2003) și ajutor material pentru tratament şi odihnă, mărimea cărora se stabilește în fiecare caz în parte de către autoritatea abilitată, la propunerea Consiliului societății, din contul economisirii mijloacelor pentru retribuirea muncii a angajaților societății. Cuantumul acestor plăți, pe parcursul unui an, nu va depăşi 3 salarii de funcţie.

4.8. Directorul poate beneficia de premiu anual, din profitul net anual al societății, pentru rezultatele muncii obţinute în ansamblu în anul respectiv și este determinat de adunarea generală a acționarilor societății la propunerea Consiliului acesteia. Acest premiu nu poate depăşi în sumă mărimea a şase salarii de funcţie lunare pe an.

4.9. Cuantumul lunar total al salariului Directorului nu poate depăşi mărimea încincită a salariului mediu lunar, constituit în ansamblu pe societate în perioada de la începutul anului pînă la luna gestionară.

Cuantumul lunar total al salariului Directorului se stabileşte, ținând cont de prevederile în conformitate cu pct.5³ al Hotărîrii Guvernului nr.743 din 11.06.2002 cu privire la salarizarea angajaţilor din unităţile cu autonomie financiară, cu modificările şi completările ulterioare.

4.10. Consiliul societății, în baza situațiilor economico-financiare pentru anul precedent, anual, în luna februarie stabilește plafonul concret al salariului Directorului, pasibil limitării, pentru anul în curs. Aprecierea rezultatelor economico-financiare ale societății se va efectua ţinîndu-se cont de executarea criteriilor de performanță, anexa la prezentul contract.

1. **LOIALITATE, CONFIDENȚIALITATE**

5.1. Directorul este obligat să-şi folosească întreaga capacitate de muncă în interesul societăţii, comportându- se în activitatea sa ca un bun comerciant.

5.2. Directorului îi sunt interzise orice activităţi în beneficiul unor societăţi concurente, altor societăţi cu acelaşi domeniu de activitate sau al unor societăţi comerciale care se afla în relaţii comerciale cu societatea. Această interdicţie se extinde şi asupra soţului sau soţiei Directorului precum şi asupra rudelor şi afinilor acestuia până la gradul al patrulea inclusiv.

5.3. Pe toată durata prezentului contract, Directorul este obligat să păstreze cu rigurozitate confidenţialitatea asupra datelor şi informaţiilor referitoare la activitatea societăţii, care au un astfel de caracter sau care sunt prezentate cu acest caracter de către Consiliu, adunarea generală a acţionarilor sau asociaţilor. Această obligaţie se menţine şi pentru operioadă de 5 ani după încetarea contractului de management.

1. **MODIFICAREA ȘI REZILIEREA CONTRACTULUI**

6.1. În cazul modificării esenţiale a condiţiilor de administrare conform actelor normative, fiecare dintre părţi are dreptul să ajusteze prevederile Contractului individual de muncă al directorului conform amendamentelor cadrului normativ. Modificările şi completările vor fi perfectate printr-un acord adiţional semnat de părţi. Dacă una din părţi refuză să încheie acordul respectiv, ea este obligată să argumenteze în scris refuzul său.

6.2. Contractul încetează la:

1) expirarea termenului de acțiune;

2) acordul părților;

3) insolvabilitatea societății;

4) intervenirea unui caz de incompatibilitate;

5) inițiativa Consiliului Societății pînă la expirarea termenului de valabilitate a acestuia, în caz de:

1. încălcare repetată, pe parcursul unui an, a obligațiilor de muncă, dacă anterior au fost aplicate sancțiuni disciplinare;
2. neexecutare a deciziilor consiliului Societății sau ale adunării generale a acționarilor;
3. constatare, în baza unui act de revizie sau de audit, a abaterilor grave de la prevederile legale sau contractuale, care au influențat negativ rezultatele activității Societății.
4. încălcare gravă, chiar de o singură dată, a obligațiilor de muncă;
5. încălcarea prevederilor pct. 3.7 al prezentului contract;
6. semnare de către Director a unui act juridic sau întreprinderea altor acţiuni, care sunt în detrimentul intereselor Societății şi care au cauzat sau ar putea cauza prejudiciu material sau de imagine Societății;
7. admitere de pierderi sau majorarea acestora pe parcursul a cel mult trei perioade de raportare consecutiv;
8. în alte cazuri întemeiate în prezența sau în lipsa unor acțiuni sau inacțiuni culpabile ale Directorului;
9. pierdere a încrederii acționarilor ce dețin majoritatea acțiunilor cu drept de vot, în persoana Directorului, ca urmare a unor acțiuni sau inacțiuni ale acestuia;
10. obținere a unui rezultat nesatisfăcător al evaluării obiectivelor stabilite de consiliul Societății pentru perioada de probă;
11. obținere a unui rezultat nesatisfăcător (mai puțin de 40%) al evaluării performanțelor manageriale, efectuate trimestrial de consiliul Societății conform anexei la prezentul contract;
12. atingere a vârstei de 65 de ani;
13. constatare a nulităţii contractului prin hotărîre a instanţei de judecată;
14. în alte circumstanţe prevăzute de cadrul normativ.

6) La inițiativa Directorului, pînă la expirarea termenului de valabilitate a acestuia, în caz de:

1. neexecutarea sistematică a obligațiilor contractuale de către Consiliul Societăţii sau adoptarea de către acesta a deciziilor care duc la limitarea sau încălcarea atribuţiilor şi drepturilor Directorului, amestecului în activitatea lui, care pot aduce sau au adus la rezultatele economico-financiare negative pentru Societate;
2. în caz de incapacitate de muncă care împiedică executarea obligaţiilor contractuale, precum şi din alte motive întemeiate prevăzute de lege.

6.3. În caz de încetare a prezentului contract înainte de termen, cu excepția situațiilor prevăzute în pct.6.2. sbpct.5, Directorului i se stabileşte o compensaţie în mărime de \_\_\_\_\_\_\_ (\_\_\_\_) salarii medii lunare, cu respectarea condiţiilor prevăzute de art.264 din Codul Muncii.

1. **RESPONSABILITATEA PĂRŢILOR ŞI MODUL**

**DE REZOLVARE A CONFLICTELOR**

7.1. În caz de neexecutare sau executare incompletă a obligaţiilor contractuale, părţile poartă răspundere, în conformitate cu legislaţia şi prezentul Contract.

7.2. Autoritatea abilitată sau Consiliul societăţii sesizează organele competente privind tragerea la răspundere a Directorului, inclusiv de a-l obliga să repare prejudiciile cauzate societăţii, în modul stabilit de legislaţie.

7.3. Divergenţele apărute între părţi se rezolvă de instanţele judecătoreşti sau se transmit, cu acordul părţilor, judecăţii arbitrale, dacă divergenţele nu au putut fi soluţionate pe cale amiabilă.

1. **DURATA CONTRACTULUI**
   1. Prezentul contract se încheie pe o durată de \_\_\_\_\_\_ani începănd cu data de\_\_\_\_\_\_\_ pînă la \_\_\_\_\_\_\_.
2. **CLAUZE SPECIALE**
   1. Părţile se obligă să respecte confidenţialitatea prevederilor prezentului Contract cu excepţia cazurilor în care:
      1. părţile vor face abateri de la această regulă, de comun acord;
      2. părţile se vor referi la condiţiile Contractului, la protejarea intereselor sale în instanţele judecătoreşti;
      3. cu condiţiile prezentului Contract sînt informaţi şi alţi angajaţi, în legătură cu necesitatea executării Contractului. În asemenea cazuri, părţile vor asigura respectarea confidenţialităţii prevederilor Contractului de către aceşti angajaţi.
   2. Pentru verificarea aptitudinilor profesionale, Directorului i se stabileşte perioada de probă de \_\_\_\_ luni.
   3. Dacă, pe durata perioadei de probă, contractul individual de muncă nu a încetat în temeiurile prevăzute de prezentul contract, acţiunea contractului continuă şi încetarea lui ulterioară va avea loc în baze generale.
   4. Condiţiile de remunerare a muncii prevăzute în rezentul contract, se revizuiesc anual şi se ajustează la modificările în actele normative ce reglementează salarizarea conducătorilor societăților cu capital majoritar de stat, prin emiterea în acest sens, a unui acord adițional la contract.
   5. Prezentul contract este întocmit în trei exemplare, câte unul pentru fiecare parte și unul pentru autoritate abilitată.
   6. În toate situaţiile nereglementate de prezentul Contract, părţile se vor călăuzi de legislaţia Republicii Moldova, Statutul Societăţii, actele normative şi alte documente care sînt obligatorii pentru părţi.

**Preşedintele Consiliului** **Directorul**

“\_\_\_\_\_”\_\_\_\_\_\_\_\_\_20\_\_\_\_ “\_\_\_\_\_”\_\_\_\_\_\_\_\_\_\_\_\_20\_\_\_\_

Anexa la contractul

individual de muncă al directorului– model

**Indicatorii de performanță**

|  |  |  |  |  |  |  |
| --- | --- | --- | --- | --- | --- | --- |
| **Nr.**  **d/o** | **Indicatori de performanță** | **Unitatea de măsură** | **Trimestrul \_\_\_\_** | | | |
| **Efectiv obținut în anul precedent** | **Planificat** | **Efectiv obținut în anul**  **curent** | **% din salariul de funcție** |
| 1 | 2 | 2 | 4 |  | 4 |  |
| 1. | Creșterea venitului din vânzarea produselor, mărfurilor, prestarea serviciilor, executarea lucrărilor | mii lei |  |  |  | 15,0 |
| 2. | Creșterea volumului investițiilor în modernizarea societății | mii lei |  |  |  | 5,0 |
| 3. | Majorarea profitului brut | mii lei |  |  |  | 10,0 |
| 4. | Majorarea profitului net (micșorarea pierderilor) | mii lei |  |  |  | 20,0 |
| 5. | Atragerea clienților | unități |  |  |  | 10,0 |
|  | Majorarea rentabilității activelor  (profit net/valoarea medie a activelor totale, indicatorul optim >10) | % |  |  |  | 10,0 |
| 6. | Majorarea rentabilității vînzărilor  (profit brut/venituri din vînzări, indicatorul optim >20) | % |  |  |  | 10,0 |
| 7. | Majorarea rentabilității financiare  (profit net/valoarea capitalului propriu, indicatorul optim >15) | % |  |  |  | 10,0 |
| 8. | Menținerea nivelului optim (>1) a ratei solvabilității generale (total active/total datorii) | % |  |  |  | 10,0 |
|  | TOTAL |  |  |  |  | 100,0 |

Anexa nr.3

la Hotărîrea Guvernului nr.\_\_\_\_\_\_

din \_\_\_\_\_\_\_\_\_\_\_\_\_\_\_ 2016

**APROBAT**

de adunarea generală a acţionarilor

Procesul-verbal din „\_\_\_” \_\_\_\_\_\_

**R E G U L A M E N T – M O D E L**

**al comisiei de cenzori a societăţii pe acţiuni**

”\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”

(denumirea societății)

1. **Dispoziții generale**
   1. Regulamentul comisiei de cenzori a societății pe acțiuni (în continuare - Regulament) este întocmit în conformitate cu Legea nr.1134-XIII din 02 aprilie 1997 privind societăţile pe acţiuni, alte acte normative ale Republicii Moldova, în baza statutului societăţii pe acţiuni "\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_", (în continuare - Societate) și este obligatoriu pentru societățile pe acțiuni cu capital integral sau majoritar de stat.
   2. Regulamentul stabilește competențele comisiei de cenzori, modul de alegere a membrilor acesteia, de activitate, drepturile și oblițațiile ei.
   3. Comisia de cenzori a Societăţii exercită controlul activităţii economico-financiare a societăţii şi se subordonează numai adunării generale a acţionarilor.
   4. Împuternicirile comisiei de cenzori a societăţii pot fi delegate societăţii de audit, în baza hotărîrii adunării generale a acţionarilor şi contractului de audit, de prestări servicii de îndeplinire a funcţiilor comisiei de cenzori.
   5. Scopurile activității comisiei de cenzori sunt:
2. controlul activităţii economico-financiare a Societăţii;
3. controlul pentru asigurarea respectării legislaţiei în activitatea economico-financiară a Societăţii;
4. verificarea activității Societății din punct de vedere a riscurilor și modul în care riscurile semnificative sunt administrate;
5. protecţia drepturilor şi intereselor legale ale acţionarilor Societăţii;
6. acordarea ajutorului metodologic organelor de conducere ale Societăţii.
7. **Alegerea comisiei de cenzori şi încetarea împuternicirilor ei**
   1. Comisia de cenzori se alege de către adunarea generală a acţionarilor pe un termen de \_\_\_ ani (de la 2 la 5 ani). Preşedintele comisiei de cenzori se alege la şedinţa comisiei de cenzori, dacă statutul Societății nu prevede altfel.
   2. Componenţa numerică a comisiei de cenzori este impară şi constituie \_\_\_ persoane, dar nu mai puțin de 3 persoane. În cazul în care statul deţine mai mult de 50% din capitalul social, cel puțin unul dintre cenzori va fi reprezentantul Ministerului Finanţelor sau al instituţiilor din subordine.
   3. În componenţa comisiei de cenzori sunt alese doar persoane calificate în domeniul contabilității, finanțelor sau economiei, atît acţionarii Societăţii, cît şi alte persoane.
   4. Membru al comisiei de cenzori nu poat fi:
8. persoana declarată incapabilă sau persoană condamnată pentru escrocherie, sustragere de bunuri din avutul proprietarului prin însuşire, delapidare sau abuz de serviciu, înşelăciune sau abuz de încredere, fals, depoziţie mincinoasă, dare sau luare de mită, precum şi pentru alte infracţiuni prevăzute de legislaţie, dar care nu şi-au ispăşit definitiv pedeapsa. Persoana deja aleasă va fi revocată din funcţie;
9. membrul consiliului Societăţii;
10. membrul organului executiv sau salariatul serviciului contabil al Societăţii;
11. salariatul organizaţiei gestionare a Societăţii;
12. persoana necalificată în domeniul contabilității, finanțelor sau economiei.
    1. Membrul comisiei de cenzori este obligat să declare, pe propria răspundere, că el nu cade sub incidenţa restricţiilor prevăzute la pct.9.
    2. Membrul comisiei de cenzori, care reprezintă interesele statului în Societate, este obligat să declare suplimentar celor prevăzute la pct.9 că, nu are un interes patrimonial în Societate și nu cade sub incompatibilităţile şi restricţiile prevăzute în [Legea nr.133 din 17 iunie 2016](file:///C:\Users\Operator\AppData\Local\Microsoft\Windows\Temporary%20Internet%20Files\Content.Outlook\4X7M53Q0\TEXT=LPLP2008021516) privind declararea averii și a intereselor personale.
    3. În sensul prezentului Regulament, este recunoscută drept persoană cu interes patrimonial membru comisiei:

a) care deţine de sine stătător sau împreună cu persoanele sale afiliate mai mult de 5% din acţiunile cu drept de vot ale Societăţii;

b) ai cărui soț/soție, rude, afini de pînă la gradul trei sunt membri ai consiliului sau ai organului executiv ori ai comisiei de cenzori sau ocupă posturi de directori ai Societăţii.

* 1. În cazul în care, în procesul îndeplinirii obligaţiilor, statutul membrului comisiei de cenzori s-a modificat și nu corespunde cerințelor stabilite în pct.9 și pct.11 din prezentul Regulament, acesta este obligat, în termen de 5 zile lucrătoare, să înainteze comisiei de cenzori o cerere privind revocarea sa din funcția deținută de membru al comisiei.
  2. Încetarea funcției de membru al comisiei de cenzări sau de președinte al acesteia are loc în caz de:
     1. expirare a termenului de acordare a împuternicirilor;
     2. revocare din funcție;
     3. renunțare la funcție, conform cererii depuse;
     4. eliberare din funcție/suspendare a raporturilor de muncă a persoanei care reprezintă interesele statului.
  3. În cazul în care, statutul Societăţii prevede alegerea (numirea) unei rezerve a comisiei de cenzori, din care se completează componenţa comisiei de cenzori în cazul retragerii membrilor ei, subrogarea membrilor comisiei de cenzori se face în ordinea celui mai mare număr de voturi întrunit la adunarea generală a acționarilor.

1. **Activitatea comisiei de cenzori** 
   1. Comisia de cenzori exercită controlul obligatoriu al activităţii economico-financiare a Societăţii timp de un an (anul de gestiune).
   2. Controalele extraordinare ale activităţii economico-financiare a Societăţii se efectuează de comisia de cenzori:
2. din propria iniţiativă;
3. la cererea acţionarilor care deţin cel puţin 10% din acţiunile cu drept de vot ale Societăţii;
4. la hotărârea adunării generale a acţionarilor sau decizia consiliului Societăţii.
   1. Persoanele cu funcţii de răspundere ale Societății sunt obligate să prezinte comisiei de cenzori toate documentele necesare pentru efectuarea controlului, inclusiv să dea explicaţii orale şi scrise. În cazul, când persoanele cu funcţii de răspundere refuză să transmită documentele necesare sau să dea explicaţii orale şi scrise, comisia de cenzori întocmeşte un act, care se va anexa la concluziile privind controlul efectuat.
   2. În baza rezultatelor controlului, comisia de cenzori întocmește un raport care va cuprinde:
5. numele şi prenumele membrilor comisiei de cenzori care au participat la control;
6. motivele şi scopurile controlului;
7. termenele în care s-a efectuat controlul;
8. aprecierea plenitudinii şi autenticităţii datelor reflectate în documentele primare, registrele contabile şi situaţiilor financiare ale Societăţii;
9. aprecierea conformităţii ţinerii contabilității şi întocmirii situaţiilor financiare cu cerinţele legislaţiei;
10. informaţia despre fapte de încălcare a cerinţelor legislaţiei, statutului şi regulamentelor Societăţii de către persoanele cu funcţii de răspundere ale societăţii, precum şi despre prejudiciul cauzat de aceste persoane;
11. date despre circumstanţele care au împiedicat efectuarea controlului;
12. concluzii și recomandări pe marginea rezultatelor controlului;
13. anexe.
    1. Raportul se semnează de toţi membrii comisiei de cenzori, care au participat la controlul respectiv. Membrul comisiei de cenzori ce nu este de acord cu raportul întocmit va expune opinia sa separată motivată care se anexează la raport.
    2. Raportul comisiei de cenzori se va remite organului executiv şi consiliului Societăţii, inclusiv persoanelor la cererea cărora a fost întreprinsă verificarea, în termen de 7 zile lucrătoare după terminarea controlului și se prezintă adunării generale a acţionarilor.
    3. Comisia de cenzori este în drept:
14. să solicite persoanelor cu funcţii de răspundere ale Societăţii lichidarea încălcărilor depistate în activitatea Societăţii;
15. să ceară convocarea adunării generale extraordinare a acţionarilor și a consiliului societății, în cazul descoperirii unor abuzuri din partea persoanelor cu funcţii de răspundere ale Societăţii;
16. să participe, cu drept de vot consultativ, la şedinţele Organului executiv şi ale consiliului Societăţii, la adunarea generală a acţionarilor.
    1. În cererea comisiei de cenzori privind convocarea adunării generale extraordinare a acţionarilor vor fi formulate chestiunile ce urmează a fi înscrise în ordinea de zi a adunării generale, indicîndu-se motivele înscrierii lor. La cerere se va anexa copia procesului-verbal al ședinței comieiei de cenzori la care s-a decis solicitarea convocării adunării generale extraordinare a acţionarilor societății.
    2. Comisia de cenzori în exerciţiu:
       1. autentifică semnăturile secretarului societăţii sau a membrilor comisiei de înregistrare de pe lista acţionarilor care participă la adunarea generală, la decizia adunării generale a acționarilor;
       2. semnează procesul-verbal al rezultatului votului la adunarea generală a acţionarilor;
       3. autentifică semnăturile președintelui și secretarului adunării generale a acționarilor de pe procesul-verbal al adunării generale a acţionarilor, la decizia acesteea;
       4. calculează valoarea de piaţă a activelor nete ce revine la o acţiune, în temeiul raportului de evaluare întocmit de o organizaţie specializată care nu este persoană afiliată a societăţii, în cazul răscumpărării acțiunilor de către acționarul majoritar, în condițiile art.261 al Legii nr.1134-XIII din 02 aprilie 1997 privind societățile pe acțiuni;
       5. calculează preţul de răscumpărare a unei acțiuni, care va fi egal cu valoarea activelor nete ce revine la o acţiune, conform ultimei situaţii financiare a emitentului, în cazul în care societatea nu este supusă controlului de audit obligatoriu și nu pot fi aplicate prevederile art.23 alin.(1) din Legea nr. 171 din 11 iulie 2012 privind piaţa de capital;
       6. verifica respectarea modului de încheiere a tranzacţiilor cu conflict de interese.
    3. Membrii comisiei de cenzori ale Societăţii nu pot face parte din comisia de numărare a voturilor în cadrul adunării generale a acționarilor.
    4. Membrii comisiei de cenzori sunt obigați să păstreze confidențialitatea tuturor informațiilor din documentele examinate/analizate ale Societăţii.
17. **Remunerarea muncii membrilor comisiei de cenzori** 
    1. Cuantumul retribuţiei muncii membrilor comisiei de cenzori se stabileşte de către adunarea generală a acţionarilor Societății, în mărime de pînă la trei salarii minime pe ţară, determinate în condiţiile [Legii nr.1432-XIV din 28 decembrie 2000](file:///C:\Users\Operator\AppData\Local\Microsoft\Windows\Temporary%20Internet%20Files\Content.Outlook\4X7M53Q0\TEXT=LPLP200012281432) privind modul de stabilire şi reexaminare a salariului minim, în dependenţă de rezultatele economico-financiare anuale ale Societății.
    2. Îndemnizația lunară a membrilor comisiei de cenzori se anulează în cazul în care Societatea își suspendă activitatea sau este în șomaj tehnic.
    3. La decizia membrilor comisiei de cenzori, achitarea indemnizației lunare se anulează, în cazul în care membrul comisiei de cenzori se eschivează de la îndeplinirea atribuțiilor stabilite, nu participă la controalele efectuate și la întocmirea rapoartelor, dar se restabilește din momentul reluării atribuțiilor sale. Decizia Comisiei de cenzori privind anularea/restabilirea achitărîî indemnizației lunare se adoptă cu majoritatea simplă de voturi din numărul total al membrilor ei. Președintele comisiei de cenzori va informa organul executiv referitor la anularea/restabilirea achitării indemnizației lunare pentru membrul comisiei de cenzori respectiv.
    4. Membrii comisiei de cenzori beneficiază de recompense anuale din profitul net obținut de societate, în mărimea stabilită de adunarea generală. Normativele de repartizare a recompensei anuale, pentru fiecare membru al comisiei de cenzori, se vor aproba în cadrul ședinței acesteea, anterior desfășurării adunării generale a acționarilor. Drept indicator de performanță, în baza căruia se stabilește mărimea individuală a recompensei, va fi frecvența participării la controalele efectuate, precum și aportul individual la întocmirea rapoartelor respective.
18. **Dispoziții finale**
    1. Membrii comisiei de cenzori sînt persoane cu funcţii de răspundere ale Societăţii.
    2. Membrii comisiei de cenzori ai Societăţii poartă răspunderea patrimonială şi altă răspundere prevăzută de actele legislative pentru prejudiciul cauzat Societăţii.
    3. Membrul comisiei de cenzori poate să-şi dea demisia în orice moment, în temeiul cererii inaintate comisiei de cenzori.Prezentul Regulament întră în vigoare din momentul aprobării lui de adunarea generală a acţionarilor a Sociatății.
    4. Prezentul Regulament întră în vigoare din momentul aprobării lui de adunarea generală a acţionarilor a Sociatății.